<classify> Blatter aliyeiongoza Fifa kwa miaka 17 amejiuzulu kutokana na rushwa iliyoikumba taasisi hiyo kubwa ya soka duniani.Blatter alitangaza kujiuzulu jana kwenye mkutano na waandishi wa habari akisema ataitisha mkutano mkuu wa dharura haraka iwezekanavyo kuchagua rais mwingine.Mswisi huyo ametangaza maamuzi yake baada ya mapema wiki iliyopita Katibu wake Mkuu Jerome Valcke kutuhumiwa kuhusika na rushwa ya dola za Marekani milioni 10 kushinikiza kuchaguliwa kwa Makamu wa Rais wa zamani wa shirikisho hilo Jack Warner.Mkutano mwingine wa Fifa ni Mei 13 mwakani Mexico na kama nitasubiri mpaka huko ni kuchelewesha, nitazungumza na Kamati ya Utendaji kuitisha mkutano wa dharura kuchagua mbadala, alisema.Pamoja na kwamba wajumbe wa Fifa wamenichagua tena, sioni kama naungwa mkono na dunia... Hii ndio sababu nitaitisha mkutano wa dharura haraka ili achaguliwe rais mpya.Miaka ya karibuni watu wame kuwa karibu sana na Fifa na mpira wa miguu, naipenda Fifa kuliko kitu chochote na ndio maana nataka mchezo wa mpira wa miguu uwe bora.Niliamua kugombea tena kwasababu nilishawishika kwamba ni uamuzi mzuri kwa mpira wa miguu, changamoto inayoikabili Fifa haijafika mwisho, alisema.Blatter amekuwa Rais wa Fifa tangu mwaka 1998, na Ijumaa iliyopita alichaguliwa tena kuongoza taasisi hiyo kwa mara ya tano.  <topic>: michezo 